

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. március 17-i rendes ülésére**

|  |
| --- |
| **Napirend tárgya:****Elismerő díjat adományozásáról szóló rendeletek felülvizsgálata** |

**A napirendet tárgyaló ülés dátuma**: **2025. 03.17.**

**A napirendet tárgyaló ülés:** **Szociális, Egészségügyi, Ifjúsági és** **Köznevelési Bizottság**,

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK: ----**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Nincs

**4. TÉNYÁLLÁS BEMUTATÁSA:**

Telki község Önkormányzata a helyi kitüntetések és elismerések rendjét az alábbi két rendeletében szabályozza:

* a kitüntetések, címek alapításáról és adományozásának rendjét a 10/2019.( III.29.) Ör. számú rendelet, valamint
* a személyes példamutatások elismeréséről szóló 26/2008./XII.16./ Ö. Rendelet

A kitüntetések, címek alapításáról és adományozásának rendjéről szóló 10/2019.( III.29.) Önkormányzati rendeletben a képviselő-testület a Telki Díszpolgára cím, Telkiért Érdemérem, a Telki Ifjúsági díj, a Telki Egészségügyi Díj és a Havas Ferenc díj odaítélésének rendjéről, a míg Telki legszebb utcakertje, valamint a személyes példamutatások elismeréséről szóló 26/2008./XII.16./ Ö. rendeletében a „Telki legszebb lakóháza” díj odaítélésének szabályairól rendelkezik.

A kitüntetések, címek alapításáról és adományozásának rendjéről szóló rendeletben nevesített elismerések minden évben meghirdetésre – kivéve a Telki Díszpolgára címet - kerülnek, míg a személyes példamutatások elismeréséről szóló rendelet alapján ,,Telki legszebb utcakertje ,, valamint a „Telki legszebb lakóháza” díj meghirdetésére hosszú évek óta nem került sor.

A rendeletek felülvizsgálatára két javaslat is érkezett

1. Képviselői javaslat érkezett a rendeleti szabályozás felülvizsgálatára.

A javaslat szerint

* Telki Ifjúsági díj esetében javaslattevő kéri átgondolni és módosítani, hogy a díj ne csak egy nevesített személy részére, hanem egy csoport részére is kiosztható legyen, pl. sportolók, akik szép eredményt értek el.
* Telki Díszpolgár esetében a javaslattevő javasolja az alábbi szövegszerű változtatást ,, "minden második évben" helyett az szerepeljen, hogy "legalább egy évnek el kell telnie" a következő díjazáshoz.
* Kerüljön áttekintésre e három díj tartalma, ha valami idejétmúlt, akkor módosítást javasol rajta.
* Javaslattevő a Telki Ifjúsági Díj, Telki Érdemérem, Telki Díszpolgára, Havas Ferenc díj és az Egészségügyi díj esetében javasolja átvezetni, hogy:
	+ a díjra való felterjesztésnek ugyanazon nap legyen a határideje. Pl. március 10.
	+ A díjak átadására egyidejűleg kerüljön sor, egy olyan rendezvénynek mely kellő érdeklődésre tesz szert, így a díjátadásra és a díjazottak köszöntésére nagyobb nyilvánosság előtt tud sor kerülni pl. Telki Fesztivál
	+ Kerüljön módosításra a döntés folyamata az alábbiak szerint:
		- 1. Felterjesztés időpontja
		- 2. A felterjesztettekről zárt tárgyaláson egyeztessen és döntsön a képviselő-testület, a döntés addig ne kerüljön nyilvánosságra, amíg a felterjesztett nem nyilatkozik írásban arról, hogy elfogadja a felterjesztést.
		- 3. Amennyiben a felterjesztést elfogadja, akkor legyen nyilvános a döntés, amennyiben nem fogadja el, abban az esetben legyen a képviselő-testületnek (nem kötelezően) az adott évben felterjesztettek közül új díjazottat megszavazni.
* Javaslattevő javasolja továbbá, hogy a Személyes példamutatások elismeréséről szóló 26/2008./XII.16./ Ö. rendeletet - mivel a rendeletben megjelölt bizottság már nem létezik, amelyiknek ezt tárgyalnia kellene, - vonja vissza a képviselő-testület és gondolja át az elismerés szabályait, amennyiben úgy ítéli meg alapítson új rendeletet.

2. A Pipacsvirág Magyar-Angol Kéttanítási Nyelvű Általános Iskola igazgatója a Havas Ferenc díj adományozás eljárásrendjének módosításával kereste meg az önkormányzatot. Igazgatónő megkeresésében módosítani kéri az eljárásrendet az alábbiak szerint:

*,, Havas Díj iskolai jelöltjének kiválasztási módja (titkos szavazás, százalékos támogatottság) ne szerepeljen az Önkormányzati rendeletben.*

*Jelenleg a Tantestület a jelölt kilétét alapos megfontolás után terjeszti fel a Képviselő testületnek, nem egyszemélyes döntés ez, először a munkaközösség vezetőkkel, majd a teljes pedagógusi körrel történő megbeszélés, egyeztetés után.*

*A titkos szavazás három körös, először a jelöltekre leadott javaslatok, aztán szavazás a legtöbb voksot kapott pl. 3 jelöltre, majd a végső jelölt támogatottságának megállapítása,,*

Telki, 2025. március 3.

 Deltai Károly polgármester